വിജയ് യേശുദാസ് വീണ്ടും ഇ.എം.ഐ തിരുവനന്തപുരത്ത് രണ്ട് വര്ഷങ്ങള്ക്ക് ശേഷം വിജയ് യേശുദാസ് വീണ്ടും മലയാളത്തില് പിന്നണി പാടുന്ന ഇ.എം.ഐ എന്ന ചിത്രത്തിന്റെ ചിത്രീകരണം തിരുവനന്തപുരത്ത് തുടങ്ങി. വിജയ് യേശുദാസിനൊപ്പം നഞ്ചിയമ്മയും ഈ ചിത്രത്തില് ഒരു ഗാനമാലപിക്കുന്നുണ്ട്. എ ഫോര് ആപ്പിള് എന്ന ചിത്രത്തിന് വേണ്ടിയാണ് വിജയ് മലയാളത്തില് ഒടുവില് പിന്നണി പാടിയത്. അല വൈകുണ്ഠ പുരമുല്യേ എന്ന തെലുങ്ക് ചിത്രത്തിന്റെ മലയാളം പതിപ്പായ അങ്ങ് വൈകുണ്ഠപുരത്തില് പാടിയ വിജയ് ആര്. ആര്. ആറിന്റെ മലയാളം പതിപ്പിലും പാടുന്നുണ്ട്. ജോജി ഫിലിംസിന് വേണ്ടി ജോബി ജോണ് കഥയെഴുതി സംവിധാനം ചെയ്യുന്ന ഇ.എം.ഐയില് ജയന് ചേര്ത്തല, യാമിസോണ, സായിശങ്കര്, സുനില് സുഗത, ഡോ. റോണി, എം.ആര്. ഗോപകുമാര്, മുന്ഷി ഹരീന്ദ്രകുമാര്, ക്ളമന്റ് കുട്ടന്, രഞ്ജിത്ത് ചെങ്ങമനാട്, ബാബു കലാഭവന് എന്നിവരാണ് പ്രധാന വേഷങ്ങള് അവതരിപ്പിക്കുന്നത്. ഒരു മൊബൈല് ഫോണ് വാങ്ങാന് പോലും ലോണെടുക്കുന്ന മലയാളികളുടെയും അവരെ മുതലെടുക്കുന്ന സ്വകാര്യ ബാങ്കുകളുടെയും കഥയാണ് ഇ.എം.ഐ പറയുന്നത്.